యాప్‌ నియంత్రిత వాటర్‌ హీటర్లు
-  మార్కెట్లోకి విడుదల చేసిన వి-గార్డ్‌
                     హైదరాబాద్‌: ప్రముఖ విద్యుత్తు ఉపకరణాల తయారీ కంపెనీ వి-గార్డ్‌ వినూత్నమైన 'వెర్నో' వాటర్‌ హీటర్లను హైదరాబాద్‌ మార్కెట్లోకి విడుదల చేసింది. స్మార్ట్‌ఫోన్‌ యాప్‌ ద్వారా నియంత్రించబడే 'వెర్నో' హీటర్లను తమ సంస్థ వినూత్నంగా రూపొందించి అందుబాటులోకి తీసుకువచ్చినట్లు సంస్థ చీఫ్‌ ఆపరేటింగ్‌ ఆఫీసర్‌ వి రామచంద్రన్‌ తెలిపారు. 'వెర్నో'లో 15 లీటర్లు, 25 లీటర్ల సామర్థ్యం కలిగిన రెండు వేరియంట్లను అందుబాటులోకి తెచ్చామన్నారు. వీటి ధరలను వరుసగా రూ.16,000, రూ.17,500గా నిర్ణయించినట్లు తెలిపారు. వినియోగదారులు తమ సంస్థ యాప్‌ను డౌన్‌లోడ్‌ చేసుకోవడం ద్వారా ఈ వెర్నోను నియంత్రించవచ్చన్నారు. ఇంట్లో వైఫై సౌకర్యం ప్రపంచంలో ఎక్కడి నుంచైనా వినియోగదారులు తమ మొబైల్‌ ఉపయోగించి ఈ వాటర్‌ హీటర్లను నియంత్రించుకోవచ్చని కంపెనీ వర్గాలు తెలిపాయి.
మీ స్నేహితులకు రికమెండ్ చెయ్యండి